Құрметті Нұрсұлтан Әбішұлы!

Шыр етіп дүние есігін ашқан жерім,

Тәй-тәйлап алғаш қадам басқан жерім.

Мақтанышым – тәуелсіз Қазақстан

Әуелетіп әніме қосқан жерім!

Топырағың құнарлы, шөбің шүйгің,

Ақ ордасы болдың сен ән мен күйдің.

Жатсынбадың халқыңды мекендеген

Өз балаңдай, туған жер, бәрін сүйдің.

Елі сүйген, елін сүйген Елбасы,

Қымбат сізге туған жердің әр тасы.

Ұлтын сүйген ұлтжанды кемеңгерім

Халқың үшін жүрші аман жер басып.

Елім деп еңбек еттің, білеміз біз,

Халқым деп соғар сіздің жүрегіңіз.

«Бақыт, шаттық, қуаныш, ұзақ өмір»,-

Шын жүректен сізге айтар тілегіміз.

Мерейлі де, ұзақ болсын ғұмырың!

Әрқашанда биік болсын тұғырың!

Желтоқсанның ең бірінші жұлдызы –

Азат елім тойлайтұғын ұлы күн!

Құсайынова Әсел Қуанышқызы – Қарағанды облысы Қарағанды қаласы «№93 гимназия» КММ қазақ тілі мен әдебиеті пәнінің мұғалімі